
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica
	
KLASA: 024-08/22-003/2294
URBROJ: 251-13-11-16/004-22-3
Zagreb, 14. studenoga 2022.
			
Z A P I S N I K

s  18. sjednice Vijeća Mjesnog odbora Ciglenica, održane 14. studenoga 2022. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Siniša Bijelić,Marina Milić Babić i Milka Škripek.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje zapisnik s 17. sjednice na verifikaciju. Otvara raspravu. Predsjednica zaključuje raspravu. Predsjednica daje zapisnik na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 17. sjednice. 


Predsjednica predlaže slijedeći:

DNEVNI RED

1. Prijedlog zaključka za postavljanjem zelenog otoka kod pješačkog pothodnika na Selskoj cesti
2. Prijedlog zaključka o pravnom statusu parcele u Zagorskoj ulici – Sutinska ulica bb k.č. 446/8, k.č. 5415. K.č. 5416 i k.č. 5417 k.o. Trešnjevka 
3. Prijedlog zaključka za iznalaženje prometnog rješenja na raskrižju Zagorska ulica – Vodovodna ulica – Magazinska ulica
4. Prijedlog zaključaka za povremeno korištenje prostora
5. Pitanja,prijedlozi i obavijesti

   koji je prihvaćen JEDNOGLASNO.


Ad 1. Prijedlog zaključka za postavljanjem zelenog otoka kod pješačkog pothodnika na Selskoj cesti

Predsjednica izvješćuje o materijalima. Zeleni otok sa 3 zvona ( papir, plastika, staklo ) koji se nalazio kod ulaza u pješački pothodnik na Selskoj cesti, na parceli u vlasništvu HŽ-a, na zahtjev HŽ-a premješten je na raskrižje Meršićeve ulice sa Zagorskom ulicom. Tako da u ovom dijelu naselja nema više niti jednog zelenog otoka. Sukladno novom pravilniku o prikupljanju otpada koji je stupio na snagu 01. listopada 2022. godine potrebno je postaviti novi zeleni otok za ovaj dio naselja u kojem živi stotinjak stanara, za potrebe odlaganja/recikiranja plastike, papira i stakla kako je naloženo novim pravilnikom. Vijeće Mjesnog odbora Ciglenica traži postavljanje zelenog otoka sa 3 zvona (papir, plastika, staklo) kod podvožnjaka na Selskoj cesti na lokaciji koju odredi Zagrebački Holding d.o.o. podružnica „Čistoća“. Predsjednica otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 2.  Prijedlog zaključka o pravnom statusu parcele u Zagorskoj ulici – Sutinska ulica bb k.č. 446/8, k.č. 5415, k.č. 5416 i k.č. 5417 k.o. Trešnjevka

Predsjednica izvješćuje o materijalima. Predmetna parcela je zarasla i zapuštena, dok komunalno redarstvo nije moglo utvrditi korisnika parcele. Korisnik parcele koja je u vlasništvu Grada Zagreba ne održava istu, kao niti građevinski objekt koji  se nalazi unutar parcele. Vijeće Mjesnog odbora Ciglenica traži  da se ustanovi tko je korisnik predmetne parcele i zašto ju redovno ne održava, kao ni građevinski objekt koji koristi unutar nje. Predsjednica otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad 3. Prijedlog zaključka za iznalaženje prometnog rješenja na raskrižju Zagorske ulica – Vodovodna ulica – Magazinska ulica svrhu smanjenja prometnih gužvi

Predsjednica izvješćuje o materijalima. Dugi niz godina na ovom raskrižju  stvaraju se velike prometne gužve, posebice u vrijeme jutarnjeg i popodnevnog vršnog sata. Samo raskrižje je vrlo  frekventno i poveznica je zapadnog dijela grada prema centru i istočnom dijelu grada. Vijeće Mjesnog odbora Ciglenica traži iznalaženje prometnog rješenja na raskrižju Zagorska ulica – Vodovodna ulica – Magazinska ulica u svrhu smanjenja prometnih gužvi. Predsjednica otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K
( u privitku)

Ad. 4. Prijedlog zaključka za povremeno korištenje prostora

Predsjednica usmeno informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi

                                                                        Z A K LJ U Č A K   
  
1. HRVATSKOJ DEMOKRATSKOJ ZAJEDNICI – HDZ iz Zagreba, Trg žrtava fašizma 4, koju zastupa Danijela Blažanović, odobrava se povremeno korištenje prostora u objektu Mjesne samouprave Ciglenica, Zagreb, Selska cesta 44, dvorane, u terminu svaki četvrtak u mjesecu, u vremenu od 18,00 do 21,00 sati teče od 1. prosinca 2022. do 30. studenoga 2023.

1. Prostor iz točke 1. Ovog Zaključka, koristit će HRVATSKA DEMOKRATSKA ZAJEDNICA – HDZ, bez naknade.

1. HRVATSKA DEMOKRATSKA ZAJEDNICA – HDZ obavezuje se postupati s pažnjom dobrog gospodara u korištenju prostora.

1. Povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

                                                                      Z A K LJ U Č A K   
                                                                         
1. DOMU ZDRAVLJA ZAGREB ZAPAD – PATRONAŽNA ZDRAVSTVENA ZAŠTITA, iz Zagreba, II. Zagorska 20, koju zastupa Terezija Degmečić, odobrava se povremeno korištenje prostora u objektu Mjesne samouprave Ciglenica, Zagreb, Selska cesta 44, dvorane, u terminu svaki drugi utorak u mjesecu, u vremenu od 11,00 do 12,00 sati teče od 1. prosinca 2022. do 30. studenoga 2023.

1. Prostor iz točke 1. Ovog Zaključka, koristit će DOM ZDRAVLJA ZAGREB ZAPAD – PATRONAŽNA ZAŠTITA, bez naknade.

1. DOM ZDRAVLJA ZAGREB ZAPAD – PATRONAŽNA ZAŠTITA obavezuje se postupati s pažnjom dobrog gospodara u korištenju prostora.

1. Povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

                                                                      Z A K LJ U Č A K   

1. SOCIJALDEMOKRATSKOJ PARTIJI – SDP  iz Zagreba, Trg Drage Iblera 9, koju zastupa Mirjana Šimac, odobrava se povremeno korištenje prostora u objektu Mjesne samouprave Ciglenica, Zagreb, Selska cesta 44, dvorane, u terminu svaki petak u mjesecu, u vremenu od 18,30 do 20,00 sati teče od 1. prosinca 2022. do 30. studenoga 2023.

1. Prostor iz točke 1. Ovog Zaključka, koristit će SOCIJALDEMOKRATSKA PARTIJA - SDP, bez naknade.

1. SOCIJALDEMOKRATSKA PARTIJA - SDP obavezuje se postupati s pažnjom dobrog gospodara u korištenju prostora.

1. Povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 5. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća o pristiglim upitima i prijedlozima građana. Vijeće Mjesnog odbora Ciglenica raspravljalo je o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 19. prosinca 2022.  
                                          
Sjednica je završila u 19:40 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

